== Englandskrigene ==
Politikkens skyer var imidlertid begyndt at trække sammen over Danmark; i begyndelsen af året [[1801]] hjemkaldtes styrken fra [[Middelhavet]]; allerede forinden ''Havfruens'' hjemkomst indtraf [[slaget på Reden]], hvorved Danmark blev tvunget ud af den bevæbnede neutralitets forbund. I de nærmeste år derefter havde Marinen ingen vigtigere opgaver at løse, og van Dockum var derfor kun udkommanderet på mindre øvelsesrejser. Ved den engelske flådes ankomst i [[Øresund]] [[1807]] og det påfølgende [[Københavns bombardement|bombardement]] af hovedstaden kommanderede han [[Batteri (militær)|batteriet]] [[Prøvestenen|Prøvesten]], der dog ikke kom til at spille nogen større rolle. I [[Kanonbådskrigen|de påfølgende års kampe]] med [[kanonbåd]]ene mod den engelske overmagt var det mest de yngre officerer, der kom i virksomhed, van Dockum, der i [[1802]] var avanceret til kommandørkaptajn, kom dog forholdsvis hurtig i aktiv tjeneste på ny; [[1809]] sendtes nemlig nogle danske skibsbesætninger til [[Schelden]] for at gøre tjeneste på den franske flåde; en af disse betroedes van Dockum, der ved sin ankomst overtog kommandoen over [[linjeskib]]et ''Pultusk'' under [[viceadmiral]] [[Édouard Jacques Burgues de Missiessy]].
Personbillede_savnes Historie